Ministrul Finanțelor, Marcel Boloș, a avut o discuție cu omologul din Republica Moldova, principala temă abordată fiind aderarea acestei țări la Uniunea Europeană.
"Am avut plăcerea să am o discuție amplă cu domnul Petru Rotaru, una dintre principalele teme fiind aderarea Republicii Moldova la UE. Am abordat dialogul din perspectiva noilor oportunități pe care le deschide pentru dezvoltare durabilă, prin accesul la piața unică europeană și la fondurile europene destinate sprijinirii convergenței economice", a precizat Boloș într-un mesaj publicat pe Facebook.
Citiți și: Reforma "pre-extindere" a UE: Comisia propune integrarea treptată a țărilor candidate în piața unică și un mecanism de decizie cu majoritate calificată fără a periclita interesele strategice naționale
Cei doi au abordat și chestiunea legată de "planurile strategice de investiții cu efect multiplicator". În acest context ministrul Marcel Boloș i-a exprimat omologului său moldovean care au fost strategiile României de-a lungul timpului pentru proiectele de anvergură pentru a maximiza impactul acestor investiții în sectoarele cheie.
"Republica Moldova s-a angajat pe parcursul european, iar acest lucru vine cu beneficii uriașe din perspectiva finanțării investițiilor. Infrastructură, investiții în capitalizarea mediului de afaceri, sisteme publice de servicii medicale și școlare moderne, sunt elemente ale parcursului lor pe care le vom susține. Promisiunea mea a fost că le vom fi alături cu orice au nevoie pentru implementarea eficientă a proiectelor finanțate din bani europeni", a dat asigurări oficialul român.
Marcel Boloș a ținut să amintească că România este de departe beneficiar net de fonduri europene, de la "aderare și până în prezent reușind să atragă 62,5 miliarde de euro pentru investiții care au schimbat viața românilor din toate punctele de vedere".
În cadrul întâlnirii, ministrul Finanțelor a promis că "în viitorul apropiat" va merge în vizită la Chișinău.
"Între timp, direcția este una singură: să consolidăm legăturile noastre bilaterale, să continuăm să facem schimb de bune practici și să consolidăm interconectarea pieţelor de capital", a conchis Boloș.
La rândul său, ministrul Petru Rotaru a constatat că "adevărații frați" se văd "când îți este greu", referindu-se la sprijinul oferit de România. "Am văzut cel mai bine în timpul crizei energetice și pandemiei ce înseamnă România pentru noi", a continuat oficialul moldovean.
Acest ultim mesaj se reflectă și în discursul susținut de președintele Senatului, Nicolae Ciucă, în cadrul Forumului Moldova – România: Capital Bridges, organizat miercuri la București.
"Angajamentul nostru faţă de Republica Moldova este unul de netegăduit, am sprijinit şi vom sprijini prin toate deciziile noastre agenda europeană a Republicii Moldova, mă refer la obţinerea statutului de stat candidat şi desigur la deschiderea negocierilor de aderare. România se angajează şi continuă să se angajeze necondiţionat în a sprijini parcursul european al Republicii Moldova", a amintit Nicolae Ciucă.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Premierul R. Moldova, primit de către Marcel Ciolacu la Palatul Victoria: România este partenerul care ne ajută să pășim pe calea spre aderarea la UE
Maia Sandu: Cel mai bun mod de a celebra 106 de ani de la Unirea Basarabiei cu România este să devenim un stat liber, alături de România, în marea familie europeană
Premierul Dorin Recean: Cu sprijinul necondiționat al României, R. Moldova și-a consolidat capacitatea de asigurare a securității
Nicolae Ciucă evidențiază creșterea schimburilor comerciale România – R. Moldova de la 1 la 3 miliarde de euro: Dezideratul este să ne regăsim împreună în UE
Premierul R. Moldova, primit de către Marcel Ciolacu la Palatul Victoria: România este partenerul care ne ajută să pășim pe calea spre aderarea la UE
Published
1 day agoon
March 27, 2024Prim-ministrul Republicii Moldova, Dorin Recean, a fost primit, miercuri, la Palatul Victoria, de către premierul Marcel Ciolacu, cu ocazia unei vizite de lucru la București, care implică, printre altele, participarea la Forumul investițional "Moldova-România: Capital Bridges", potrivit unui comunicat.
Potrivit sursei citate, cei doi șefi de guvern au discutat agenda moldo-română, cooperarea economică dintre cele două state, procesul de aderare a țării noastre la Uniunea Europeană, dar și alte subiecte de interes pentru relația bilaterală dintre Republica Moldova și România.
Șeful Executivului de la Chișinău a apreciat sprijinul oferit de România în toate domeniile-cheie pentru dezvoltarea țării noastre, accentuând, în mod special, sprijinul continuu al dezideratului european al Republicii Moldova. "Aderarea la Uniunea Europeană este obiectivul prioritar al țării noastre, iar România este partenerul care ne ajută să pășim cu încredere pe această cale", a spus premierul Dorin Recean.
Oficialii s-au mai referit la proiectele de infrastructură, realizate prin efort comun, dar și la cooperarea în domeniul energetic, subliniind realizările majore pe acest segment. De asemenea, părțile au menționat importanța valorificării potențialului economic, cu accent pe atragerea investițiilor și crearea noilor locuri de muncă. Cei doi premieri participă, astăzi, la ediția a doua a Forumului investițional "Moldova – România: Capital Bridges".
Prim-ministrul Dorin Recean a remarcat că evenimentul are loc "într-o zi cu adevărat semnificativă pentru ambele maluri ale Prutului – 106 ani de la unirea Basarabiei cu România". "Suntem uniți prin trecutul nostru comun, limba pe care o vorbim și cultură, iar astăzi, consolidăm legăturile noastre bilaterale, construind noi poduri între afacerile din Republica Moldova și investitorii străini și punând în valoare oportunitățile economice ale ambelor țări", a declarat șeful Guvernului de la Chișinău.
Prim-ministrul Dorin Recean va participa și la un prânz organizat de către Familia Regală a României.
Maia Sandu: Cel mai bun mod de a celebra 106 de ani de la Unirea Basarabiei cu România este să devenim un stat liber, alături de România, în marea familie europeană
Președinta Republicii Moldova, Maia Sandu, a salutat miercuri sprijinul "continuu și necondiționat" al României pentru țara sa, într-un mesaj menit să marcheze împlinirea a 106 ani de la Unirea Basarabiei cu România.
"Cel mai bun mod de a celebra 106 ani de la Unirea Basarabiei cu România este să punem în valoare legăturile dintre oamenii de pe cele două maluri ale Prutului, să mulțumim României pentru susținerea constantă dedicată îmbunătățirii vieții tuturor cetățenilor Republicii Moldova și să muncim în continuare pentru a deveni un stat dezvoltat și liber, alături de România, în marea familie europeană", a scris Maia Sandu, pe Facebook.
Postarea șefei statului moldovean cuprinde și o imagine care exemplifică, pe scurt, momente și acțiuni prin care România a sprijinit Republica Moldova.
În fiecare an, la 27 martie este sărbătorită Ziua Unirii Basarabiei cu România, zi de sărbătoare naţională în România, conform unei legi adoptate de Parlament în 2015.
Anul acesta, aniversarea momentului istoric a coincis cu organizarea, la București, a Forumulul Moldova – România: Capital Bridges, eveniment la care au participat prim-miniștrii celor două țări, Marcel Ciolacu și Dorin Recean, și liderii celor două parlamente, Nicolae Ciucă și Igor Grosu.
Republica Moldova a reuşit, într-un "context geopolitic îngrijorător", să-şi consolideze capacitatea de asigurare a securităţii şi cu sprijinul necondiţionat al României, a declarat prim-ministrul acestei țări, Dorin Recean, într-un discurs susținut miercuri, la București, la Forumul Moldova – România: Capital Bridges, alături de premierul Marcel Ciolacu, preşedintele Senatului, Nicolae Ciucă, şi de preşedintele Parlamentului Republicii Moldova, Igor Grosu.
"Noi avem un context politic care ne favorizează. Republica Moldova a deschis negocierile şi acum este în proces activ de negociere şi de ajustare a legislaţiei. Obiectivul nostru este ca orice investitor, orice om de afaceri, aşa cum se simte în Uniunea Europeană, exact aşa are să se simtă şi în Republica Moldova. Avem un context geopolitic, am să-l numesc direct, mai trist, este vorba despre incertitudinea războiului din Ucraina, atacul brutal al Rusiei în Ucraina. Aici, totuşi, atât Vestul, cât şi ucrainenii au făcut tot ce este necesar şi vor continua să facă acest lucru şi Republica Moldova este într-o zonă de securitate. Guvernul a reuşit, în toată această perioadă, să-şi consolideze capacitatea de asigurare a securităţii în Republica Moldova şi această capacitate urmează să fie consolidată, inclusiv cu asistenţa UE, SUA, Marii Britanii ", a declarat Dorin Recean, citat de Agerpres.
El a subliniat că există, în acest "context geopolitic îngrijorător", un lucru "foarte important şi încurajator" – "prietenia Chişinăului cu Bucureştiul, susţinerea necondiţionată a Bucureştiului pentru Chişinău".
Recean a punctat că Republica Moldova se regăseşte într-o poziţie "foarte bună" în privinţa deschiderii pieţelor cu România, SUA, Marea Britanie sau Turcia.
El menţionat că Republica Moldova şi-a definit două platforme de dezvoltare, pe zone economice libere, parcuri IT și o politică fiscal-bugetară orientată la mediul de afaceri.
Acesta a punctat şi agenda Chişinăului pentru accelerarea proceselor de debirocratizare şi de digitalizare a serviciilor publice în raport cu cetăţenii şi cu mediul de afaceri, dar şi o agendă de digitalizare.
El a conchis, transmiţând că "la Chişinău este talent, la Chişinău este inovaţie, la Chişinău este determinare".
Concrete & Design Solutions
Ministrul Economiei, Ștefan-Radu Oprea, pregătește lansarea programelor Start-Up Nation, Femeia Antreprenor și româno-elvețian pentru o "dezvoltare durabilă a României"
România și SUA au lansat campania "Born in NATO" pentru a marca 20 de ani de la aderarea României la Alianța Nord-Atlantică
Universitatea din București, singura universitate din România implicată strategic în proiectul Comisiei Europene de instituire a diplomelor europene în învățământul superior
Ultima convorbire telefonică cu Putin a fost în decembrie 2022, spune Olaf Scholz, reiterând mesajul de atunci: Germania va continua să sprijine Ucraina atât timp cât este necesar
Prieten cu Putin, fostul cancelar german Gerhard Schröder se oferă să ajute pentru o "soluție negociată" între Rusia și Ucraina
Din Brazilia, Emmanuel Macron cere revizuirea propunerii acordului UE-Mercosur, pe care o consideră "foarte proastă" pentru ambele părți: A fost negociată în urmă cu 20 de ani. Este învechită
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Premierul Marcel Ciolacu subliniază că a venit vremea "podurilor comerciale și de capital" între România și R. Moldova: Vrem să o ajutăm să facă pași mari și siguri către UE
INTERVIU Siegfried Mureșan: Obiectivul grupului PPE este începerea negocierilor de aderare cu R. Moldova și Ucraina până la 30 iunie. Integrarea graduală în piața unică înseamnă că R. Moldova va avea beneficiile unui stat membru
Parlamentul R. Moldova a adoptat o Declarație cu privire la integrarea europeană: Doar aderarea la UE, partener de nădejde timp de decenii, va asigura viitorul țării
Klaus Iohannis le solicită omologilor din UE sprijin pentru R. Moldova: Trebuie să adoptăm cadrele de negociere pentru aderare. Siguranța Republicii Moldova înseamnă siguranța spațiului european
Klaus Iohannis: Decalogul pentru funcția de secretar general NATO a fost "foarte bine primit de aliați". De Mark Rutte "ne deosebește istoria, geografia și viziuni ușor diferite despre viitorul NATO"
Șefa Comisiei Europene pledează pentru utilizarea energiei nucleare în cadrul tranziției către o energie curată
Volodimir Zelenski cere lumii democratice să redea fiecărei națiuni certitudinea că securitatea sa este de nezdruncinat: Regulile trebuie să funcționeze din nou pentru a proteja ordinea mondială
Trending
- ALEGERI EUROPENE 20247 days ago
Nicolae Ciucă a prezentat candidații PNL pentru Parlamentul European: Vor apăra cauza României și vor găsi soluții europene la problemele românilor
- EDITORIALE1 week ago
Reprezentarea Estului Europei la vârful NATO și UE: În ce moment de cotitură al istoriei euro-atlantice suntem?
- ALEGERI EUROPENE 20247 days ago
Marcel Ciolacu a anunțat lista PSD pentru europarlamentare. Aceasta va fi deschisă de Mihai Tudose, Gabriela Firea, Claudiu Manda și Victor Negrescu
- ROMÂNIA1 week ago
Nicolae Ciucă îndeamnă "să lăsăm diferențele" și să alegem o administrație "pentru ca Bucureștiul să se dezvolte și cetățenii să simtă că trăiesc într-o capitală europeană"
- ROMÂNIA1 week ago
Ministerul Educației investește 30 milioane de euro prin PNRR în construcția de campusuri școlare rurale